CELEX: 62013CN0332
Language: el
Date: 2013-06-19 00:00:00
Title: Υπόθεση C-332/13: Αίτηση προδικαστικής αποφάσεως την οποία υπέβαλε το Kúria (Ουγγαρία) στις 19 Ιουνίου 2013 — Weigl Ferenc κατά Nemzeti Innovációs Hivatal

21.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/3
            
         Αίτηση προδικαστικής αποφάσεως την οποία υπέβαλε το Kúria (Ουγγαρία) στις 19 Ιουνίου 2013 — Weigl Ferenc κατά Nemzeti Innovációs Hivatal
   (Υπόθεση C-332/13)
   2013/C 274/05
   Γλώσσα διαδικασίας: η ουγγρική
   
      Αιτούν δικαστήριο
   
   Kúria
   
      Διάδικοι στην υπόθεση της κύριας δίκης
   
   
      Προσφεύγων: Weigl Ferenc
   
      Καθού: Nemzeti Innovációs Hivatal
   
      Προδικαστικά ερωτήματα
   
   
               1)
            
            
               Τυγχάνει εφαρμογής στις υπαλληλικές σχέσεις των υπαλλήλων της Κυβερνήσεως και των δημοσίων υπαλλήλων ο Χάρτης των Θεμελιωδών Δικαιωμάτων της Ευρωπαϊκής Ένωσης;
            
         
               2)
            
            
               Έχει το άρθρο 30 του Χάρτη των Θεμελιωδών Δικαιωμάτων της Ευρωπαϊκής Ένωσης την έννοια ότι η ρύθμιση που περιέχει αναφορικά με την προστασία από τις αναιτιολόγητες απολύσεις πρέπει να εφαρμόζεται ανεξαρτήτως του αν το κράτος μέλος δεν αναγνωρίζει ότι δεσμεύεται από το άρθρο 24 του (αναθεωρημένου) Ευρωπαϊκού Κοινωνικού Χάρτη;
            
         
               3)
            
            
               Σε περίπτωση καταφατικής απαντήσεως στο πρώτο ερώτημα, έχει το άρθρο 30 του Χάρτη Θεμελιωδών Δικαιωμάτων της Ευρωπαϊκής Ένωσης την έννοια ότι πρέπει να θεωρείται ως περίπτωση «αναιτιολόγητης απολύσεως» η απόλυση δυνάμει εθνικής διατάξεως υπαλλήλου της Κυβερνήσεως χωρίς να απαιτείται η γνωστοποίηση σε αυτόν των λόγων της απολύσεως;
            
         
               4)
            
            
               Έχει η περιεχόμενη στο άρθρο 30 του Χάρτη των Θεμελιωδών Δικαιωμάτων της Ευρωπαϊκής Ένωσης φράση «σύμφωνα με το δίκαιο της Ένωσης και τις εθνικές νομοθεσίες και πρακτικές» την έννοια ότι τα κράτη μέλη μπορούν να ορίζουν κανονιστικώς κατηγορία προσώπων η εργασιακή σχέση των οποίων μπορεί να λύεται χωρίς να είναι υποχρεωτική η εφαρμογή του άρθρου 30 του Χάρτη;
            
         
               5)
            
            
               Αναλόγως της απαντήσεως που θα δοθεί στα ερωτήματα 2 έως 4, έχει το άρθρο 51, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης, όσον αφορά τους υπαλλήλους της Κυβερνήσεως, την έννοια ότι τα εθνικά δικαστήρια οφείλουν να μην εφαρμόζουν τυχόν εθνικές διατάξεις αντίθετες προς το άρθρο 30 του Χάρτη;